Nr. 22/09.10.2018

**CAIET DE SARCINI**

**Servicii de organizare evenimente** in cadrul proiectului Conservarea, protejarea și promovarea valorilor naturale din zona transfrontalieră Salonta-Békéscsaba - The Natute Corner (ROHU-14)

Proiectul integrat cu titlul ”*Conservarea, protejarea și promovarea valorilor naturale din zona transfrontalieră Salonta-Békéscsaba - The Natute Corner”* (ROHU-14) este un proiect inițiat de Municipiul Salonta în parteneriat cu Asociația Milvus Transilvania Vest și doi parteneri din Ungaria, Orașul Békés și Asociația ”Körösök Völgye Natúrpark”.

Proiectul a fost selectat spre finanțare în cadrul Programului Interreg V-A România-Ungaria. Durata de implementare al proiectului este de 30 luni, începând cu 1 martie 2018, cu posibilitatea prelungirii în cazul în care se prelungește perioada de implementare a proiectului. Valoarea totală a proiectului este de 2 997 387.86 EUR, din care bugetul Asociației Milvus Transilvania Vest se ridică la 193975 EUR, contribuția proprie a Asociației fiind de 3881.43 EUR. Coordonator: Nagy Attila.

Pentru organizarea evenimentelor din proiect de la nivelul Asociației Milvus Transilvania Vest, este necesar să fie achiziționate servicii pentru organizarea de evenimente, în conformitate cu prevederile legale în vigoare.

Activitatea de organizare de evenimente în cadrul proiectului, va presupune, în principal, următoarele:

|  |  |  |  |  |  |
| --- | --- | --- | --- | --- | --- |
| **Tip eveniment** | **Nr. evenimente** | **Nr. participanți** | **Durată minimă** | **Locație** | **Tip serviciu** |
| Conferință științifică | 1 | 20 | 3 h | Salonta | catering + cazare, transport  |
| Training profesori | 4 | 20 | 4 h | Salonta, Oradea  | catering |
| Concurs | 1 | 500 | - | Salonta  | refreshment (o gustare ușoară și o băutură răcoritoare) |
| Eveniment final concurs | 1 | 100 | 6 h | Salonta  | catering |

Se vor asigura toate serviciile necesare pentru a atinge un rezultat satisfăcător:

• Secretariatul evenimentelor;

• Asigurarea locației și echipamentelor pentru evenimente (flip chart, sonorizare, după caz);

• Servicii de catering + transport și cazare, unde e cazul:

* Programul preliminar al evenimentelor de tip training / conferințe:
	+ - Înregistrarea participanților. Cafea/ceai
		- Deschiderea evenimentului. Alocuțiuni de bun-venit
		- Prezentări I.
		- Masă pentru participanți
		- Prezentări II.
		- Cafea/ceai
		- Discuții. Încheierea evenimentului
1. Cerințe pentru participanții la conferința științifică

Pentru realizarea conferinței științifice din cadrul proiectului, se va asigura cazarea (1 noapte), masă (2 zile, 2 mese/zi) și transportul dus-întors (cu autovehicul/tren/avion) pentru 20 de experți din țară sau străinătate (maxim 3 experți din Ungaria, Germania sau Austria).

Se va asigura masa pentru 20 de persoane pe durata conferinței.

1. Serviciile de catering pentru participanții la training (4 evenimente x 20 pers.):
* Bufet: minuturi calde (de ex. bruschete, pateuri, sandvișuri, etc.) cu carne și vegetariene și desert, apă, suc de fructe, ceai
* Pauză de cafea: cel puțin 3 tipuri diferite de gustări- inclusiv fructe -, ceai, cafea și apă, băuturi răcoritoare, suc de fructe.
* Obiective și standarde pentru toate evenimentele:
	+ oferirea de alimente echilibrate din punct de vedere nutritiv, sănătoase și gustoase, cu un preț rezonabil pentru evenimentele din cadrul proiectului care au loc la sediul contractantului sau în locațiile proiectului.
	+ în măsura posibilităților, se preferă furnizarea de alimente locale.
	+ punerea la dispoziție a veselei și tacâmurilor corespunzătoare. De preferabil, nu de unică folosință.

3. Serviciile de catering pentru participanții la concurs - 500 participanți

 Se va asigura câte o gustare ușoară și o băutură răcoritoare personalizată cu elementele de identitate vizuală ale proiectului.

4. Serviciile de catering pentru participanții la evenimentul final concurs (1 eveniment x 100 pers.)

* Masă caldă: minimum 3 tipuri diferite de alimente pentru fiecare tip de servire - trebuie să conțină cel puțin legume, carne (pește / carne de vită / pui), 2 tipuri de garnituri, desert. Apă, suc de fructe.
* 2 Pauze de cafea: cel puțin 3 tipuri diferite de gustări- inclusiv fructe -, ceai, cafea și apă, băuturi răcoritoare, suc de fructe.
* Obiective și standarde pentru toate evenimentele:
	+ oferirea de alimente echilibrate din punct de vedere nutritiv, sănătoase și gustoase, cu un preț rezonabil pentru evenimentele din cadrul proiectului care au loc la sediul contractantului sau în locațiile proiectului.
	+ în măsura posibilităților, se preferă furnizarea de alimente locale.
	+ punerea la dispoziție a veselei și tacâmurilor corespunzătoare. De preferabil, nu de unică folosință.

Contractanții colaborează cu managerul de proiect și cu experții interni în desfășurarea evenimentelor proiectului.

**Cerințe** față de prestatorul de servicii:

* experiență în domeniul organizării de evenimente pentru proiecte;
* cel puțin 1 referință în activități similare;
* cunoștințe de limbi străine;
* abilități foarte bune de comunicare;
* responsabilitate, punctualitate, flexibilitate.

Întocmit,

Botoș Terentzius Arthur

secretar

Aprobat,

Nagy Attila

președinte

Anexa 1

OPERATOR ECONOMIC

SC .......................................

**FORMULAR DE OFERTĂ FINANCIARĂ**

**Către:**

Asociația Milvus Transilvania Vest

Oradea, str. Sulyok István, nr. 5

Județul Bihor

*În atenția Domnului Nagy Attila*

1. Examinând Caietul de sarcini pentru serviciul ce urmează a fi contractat, subsemnații reprezentanți ai ofertantului

**SC ……………………………. SRL** ne oferim ca în conformitate cu prevederile și cerințele cuprinse în documentația aferentă achiziționării **serviciilor de** **organizare evenimente**  necesare în cadrul proiectului ROHU-14, cod 79952000-2 Servicii pentru evenimente (Rev.2), să executăm serviciile, pentru suma totală de ………….. lei la care se adaugă/nu se adaugă TVA.

1. Ne angajăm ca, în cazul în care oferta noastră este stabilită câștigătoare, să prestăm serviciile, după semnarea contractului începând cu data stabilită contractual.
2. Ne angajăm să menținem această ofertă valabilă pentru o durată de 60 de zile și ea va rămâne obligatorie pentru noi și poate fi acceptată oricând înainte de expirarea perioadei de valabilitate.
3. Înțelegem că nu sunteți obligați sa acceptați orice ofertă primită.

Data:

Numele și prenumele ofertantului:

**DECLARAȚIE**

**privind neîncadrarea în prevederile art.14 alin.(1) din OUG nr.66/2011**

 **și art.59 și 60 din Legea 98/2016**

1. Subsemnatul/-a **………………………………………** reprezentant legal al operatorului economic **SC …………………………………... SRL**,în calitate de ofertant la procedura de atribuire având ca obiect: **serviciilor de** **organizare evenimente** in cadrul proiectului ”*Conservarea, protejarea și promovarea valorilor naturale din zona transfrontalieră Salonta-Békéscsaba - Colțul de natură*” (ROHU-14), în temeiul art.14 alin.(1) din OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora si art.59 si 60 din Legea 98/2016 privind achizițiile publice, declar pe proprie răspundere, sub sancțiunea falsului în declarații, următoarele:

Societatea are un număr de …... acționari/asociați/membri

Numele și prenumele acționarilor/asociaților societății:

**…………………………………..**

**…………………………………..**

**…………………………………..**

 **a)** niciuna dintre persoanele care deține părți sociale, părți de interes, acțiuni din capitalul subscris al ofertantului, al terților susținători sau al subcontractanților propuși și nicio persoană care face parte din consiliul de administrație/organul de conducere sau de supervizare a ofertantului, a terților susținători ori subcontractanților propuși, nu participă în procesul de verificare/evaluare a ofertelor;

 **b)** eu sau terții susținători ori subcontractanții propuși nu sunt soț/soție, rudă sau afin, până la gradul al doilea inclusiv, cu persoane care fac parte din organul de conducere sau de supervizare a Direcției Naționale de Probațiune;

 **c)** eu sau terții susținători ori subcontractanți propuși nu avem, direct ori indirect, un interes personal, financiar, economic sau de altă natură și nu ne aflăm într-o altă situație de natură să afecteze independența și imparțialitatea beneficiarului serviciilor pe parcursul procesului de evaluare;

 **d)** eu sau terții susținători ori subcontractanți propuși nu avem drept membri în cadrul consiliului de administrație/organul de conducere sau de supervizare și/sau nu avem acționari ori asociați semnificativi, persoane care sunt soț/soție, rudă sau afin până la gradul al doilea inclusiv ori care se află în relații comerciale cu persoane cu funcții de decizie în cadrul Direcției Naționale de Probațiune, implicate în procedura de atribuire;

 **e)** eu sau terții susținători ori subcontractanți propuși nu am nominalizat printre principalele persoane desemnate pentru executarea contractului persoane care sunt soț/soție, rudă sau afin până la gradul al doilea inclusiv ori care se află în relații comerciale cu persoane cu funcții de decizie în cadrul Direcției Naționale de Probațiune și care sunt implicate în procedura de atribuire.

 **f)** menționez faptul că, în temeiul art.14 alin.(1) din OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, dețin acțiuni la următoarele societăți:

* Nu este cazul.

2. Subsemnatul/a **…………………………………..** declar că voi informa imediat beneficiarul serviciului dacă vor interveni modificări în prezenta declarație la orice punct pe parcursul derulării procedurii de atribuire a contractului de achiziție publică sau, în cazul în care vom fi desemnați câștigători, pe parcursul derulării contractului de achiziție publică.

3. De asemenea, declar că informațiile furnizate sunt complete și corecte în fiecare detaliu și înțeleg că beneficiarul serviciului are dreptul de a solicita, în scopul verificării și confirmării declarațiilor, situațiilor și documentelor care însoțesc oferta, orice informații suplimentare.

Data întocmirii:..........................

Operator economic SC **…………………………………..**SRL

 **…………………………………..**

 *(Semnătura autorizată)*